Google 



This is a digital copy of a book that was prcscrvod for gcncrations on library shclvcs bcforc it was carcfully scanncd by Googlc as part of a projcct 

to make the world's books discoverablc onlinc. 

It has survived long enough for the copyright to cxpirc and thc book to cntcr thc public domain. A public domain book is one that was never subjcct 

to copyright or whose legal copyright term has expircd. Whcthcr a book is in thc public domain may vary country to country. Public domain books 

are our gateways to the past, representing a wealth of history, cultuie and knowledge that's often difficult to discovcr. 

Marks, notations and other maiginalia present in the original volume will appear in this flle - a reminder of this book's long journcy from thc 

publishcr to a library and fmally to you. 

Usage guidelines 

Googlc is proud to partncr with libraries to digitize public domain materials and make them widely accessible. Public domain books belong to thc 
public and wc arc mcrcly thcir custodians. Nevertheless, this work is expensive, so in order to keep providing tliis resource, we liave taken stcps to 
prcvcnt abusc by commcrcial partics, including placing lcchnical rcstrictions on automatcd qucrying. 
Wc also ask that you: 

+ Make non-commercial use ofthefiles Wc dcsigncd Googlc Book Scarch for usc by individuals, and wc rcqucst that you usc thcsc filcs for 
personal, non-commercial purposes. 

+ Refrainfivm automated querying Do nol send aulomatcd qucrics of any sort to Googlc's systcm: If you arc conducting rcscarch on machinc 
translation, optical character recognition or other areas where access to a laige amount of tcxt is hclpful, plcasc contact us. Wc cncouragc thc 
use of public domain materials for these purposes and may be able to help. 

+ Maintain attributionTht GoogXt "watermark" you see on each flle is essential for informingpcoplcabout thisprojcct and hclping thcm lind 
additional materials through Google Book Search. Please do not remove it. 

+ Keep it legal Whatcvcr your usc, rcmember that you are lesponsible for ensuring that what you are doing is legal. Do not assume that just 
bccausc wc bclicvc a book is in thc public domain for users in the United States, that the work is also in the public domain for users in other 
countrics. Whcthcr a book is still in copyright varies from country to country, and wc can'l offer guidance on whether any speciflc usc of 
any speciflc book is allowed. Please do not assume that a book's appearancc in Googlc Book Scarch mcans it can bc uscd in any manncr 
anywhere in the world. Copyright infringement liabili^ can be quite severe. 

About Google Book Search 

Googlc's mission is to organizc thc world's information and to makc it univcrsally acccssiblc and uscful. Googlc Book Scarch hclps rcadcrs 
discovcr thc world's books whilc hclping authors and publishcrs rcach ncw audicnccs. You can scarch through thc full icxi of ihis book on thc wcb 

at |http://books.qooqle.com/| 



'(^.H-f^ 




l^atiiatlf (S^oUege Itliratg 

ntOH THK 

CONSTANTIUS FUND. 

EsUblished by ProrcsBor £. A. SOFBoCLES of HirTBn: 

Univeraitj fnr " the pnrehaM of Grak iind Latin 

baok£, (Ifae andenC clasaica) or of arabic 

booka, or of baoka ilJuitrAtlDB or H' 

plAiniQg such Greek, Latlii, or 

Anbic books." Will, 

dated iSSo.) 



Received JtQcJ^yJSf.^,... 




Sf 



i 






I 

l 

I 



■ 

4 







.T • 



Quaestiones Terentianae 

seleetae. 

I. De prologi Heautontimorumenu genuina forma. 

II. Ex prologis quid de ordine fabularum appareat. 



Dissertatio inauguralis philologica, 

quan consensu et aactorltats 

f ampllsslmi Phllosophorum ordlnls 

K Universitatis Litterariae Fridericianae Halensis 



cum Vitebergensi consociatae 
ad summos in philosophia honores 

rite impetrandos 
scripsit 

Ernestus pemnanowski 

Borussns. 



•►^'«- 



L Halis Saxonum, 

' MDCCCLXXXXII. 




^'^? 



<S 



/?>6^ 



c 



V 



OCT i 4 1838 



-c 






'\jCKJ . 



I. De prologi Heautontimorumenu genuina 

forma. 

Bologus Heautontixuorumenu sic incipit: 

(ed. Fleckeisen.) Neqiioi sit uostrum mirum, quor partis seni 

Poeta dederit, quae sunt adulescentium : 
Id primum dicam, deinde quod ueni eloquar. 

His tribus versibus, quem ordinem esset secuturus, poeta 
planissime ostendit. Neque tamen ordo ille in prologo servatus 
€st: nam primum de fabula edocemur, deinde, cur Ambivius 
prologi partes susceperit, exponitur. Perturbatus ordo facile 
corrigitur, dummodo versus prologi ita disponantur, ut ordini 
V. 3 proposito respondeaut. Sed viri docti plerique medela illa 
non minus simplici quam necessaria spreta multimodis quem 
libri exhibent ordinem tueri conati sunt. De illorum variis 
sententiis disserere supersedeo ^), maxime quia pro certo habeo 



De eis dilucide disseruit C. Dziatzko (De prologis Plaut. et 
Terent. quaestiones selectae 1863 diss. inaug.). Cf. etiam Guil. Wagner 
(Fleck. ann. 1865, p. 279 sqq.). Bentlei sententiam a Dziatzkone 
refutatam tamen 0. Amdohr (Prol. Hec. Terent. gramm. crit. hist. 
ratione pertract. diss. inaug. p. 12) rursus amplexatus est. Novo modo 
Umpfenbach vulgatum ordinem defendere studuit; sic enim disputavit 
(Anal. Terent. p. 14): „Modo illud teneatur, ex grata quadam negle- 
gentia sermonis quotidiani comicos in prologis sibi indulsisse, ut, post- 
quam pronuntiassent quo ordine sententiarum oratio processura esset, 
celeri motu animi abrepti filum sententiarum interrumperent et ordine 
illo turbato breviter intericerent quod animum movisset." Miror quam 

poetam in ordine v. 3 proposito permansisse. Ac primus quem 
vss. 1 — 3 poscunt ordinem Dziatzko in editione sua Te- 
renti (1884) dedit-); post v. 8 enim vss. 11 — 15 posuit, ver- 
sum 10 autem, quippe quem novo ordini impedimento esse 
censeret, ex prologo eiecit. At v. 10 apud Nonium (p. 278, 
32) invenitur; iure igitur dubitatur an hoc testimonio validius 
versus muniatur, quam ut prorsus tollatur. Qua de causa 
Bitschelius nimiae audaciae esse illum versum eicere ratus, 
quod Dziatzkoni placebat, improbaverat. Minime vero, quod 
Hitschelius monuit, equidem neglegendum esse, neque tamen de 
recto ordine desperandum esse censeo. Quid? si, quod auda- 
cissimum videtur, ne necessarium quidem est? si tantum abest, 
ut versus ille restitutioni recti ordinis obsit, ut etiam plurimum 
ad confirmaudam illam restitutionem valeat? Et vero, si quid 
video, res ita se habet, ad quod demonstrandum argumenta 
proferam ex reliquis prologis, quos qua ratione Terentius 
struxerit, non sine utilitate hoc loco explicare mihi videor. — 
Atque ordiamur ab Andriae prologo. Versibus 1 — 7 male- 
dictis malivoli veteris poetae respondere se cogi Terentius 
queritur; de Andria ipsa versu 9 demiun loqui incipit. Inter 
V. 7 et V. 9 est hic versus: 

Nunc, quam rem uitio dent, quaeso animum attendite. 

Prologi Eunuchi versibus 1 — 19 poeta multa de se et de 
adversario verba facit, nullum de ipsa fabula Eunucho. De 



non discreverit vir doctissimus severam et gravem et magna diligenlia 
dispositam ac scriptam orationem a subitis et fortuitis facetiis. Ac 
nescio an ne in his quidem dissolutus ordo possit excusari. 

-) Hunc ordinem restituendum esse iam in dissertatione sua in- 
augurali vir doctissimus viderat, sed tum Ritschelium secutus erat. 
Nuper (Fleck. annal. 1890, p. 290 sq.), postquam, quod Kriege (Fleck. 
ann. 1890, p. 78) voluerat, refutavit, in ordine, quem in editione de- 
disset, se ita perseverare affirmavit, ut lacunam ante v. 4 non iam esse 
statuendam censeret. 

hac quid dicere habeat, versibus 20 — 45 ostendit. Trausitus 
autem a priore ad posteriorem partem fit versu 19 

quam nunc acturi sumus 

Tn Phormionis prologo pars prior, qua rursus de maledictis 
adversarii edocemur, cum posteriore, quae ad ipsam Phormionem 
spectat, conexa est versu 24 

Nunc quid uelim animum attendite. 
Item in Hecyrae prologo II poeta post undeviginti versus, 
quibus de dubia fortuna scenica, Caecilio, meritis Ambivi mentio 
facta est, de ipsa Hecyra loqui incipit annectente usus versu 20 
Nunc quid petam, mea causa aequo animo attendite. 

In prologo I Hecyrae et in Adelphon prologo poeta statim 
in mediam rem se proripit; deest igitur versus transitum 
efficiens. — 

Ex his, quae contulimus, perspicuum est Terentium in 
struendis prologis eam sibi proposuisse legem, ut, priusquam 
spectatores de ipsa fabula edoceret, quasi prooemians de aliis 
rebus loqueretur, quae, etsi non alienae erant a studio musico 
ac re scenica, at non pertinebant ad ipsam fabulam, quam grex 
acturus erat. Hanc partem generaJem, ut ita dicam, cum 
parte speciali ut coniungeret, poeta in illis quattuor prologis 
paene eadem formula usus est, brevissima illa quidem in 
Eunuchi prologo, ubi uno verbo „nunc" transitus efficitur, 
versus spatium fere explente in ceteris tribus prologis; in nullo 
deest particula ^nunc". Cum illis versibus 

quam nunc acturi sumus (Eun.) 
Nunc, quam rem uitio dent, quaeso animum attendite (And.) 
Nunc quid uelim animum attendite (Phorm.) 
Nunc quid petam, mea causa aequo animo attendite (Hec.) 

versus 10 prologi Heaut. 

Nunc quam ob rem lias partis didicerim paucis dabo 
si eonfertur, forma hunc illis simillimum esse nemo non videt: 
sententiam autem eius esse eandem quam quattuor illorum iam 
ostendam. Versibus 1 — 3 expositum erat hoc: Primum dicam, 

(ur ego senex partes prologi susceperim, deinde, quod elocuturus 
veni, eloquar. V. 10 vulgo sic accipiebatur, ut Ambivius 
causam se prolaturum esse iterum indicaret, cur ipsi partes 
prologi datae essent. Ego vero versum ad id spectare arbitror, 
quod Ambivius v, 3 deinde se elocuturum esse poUicitus est: 
sic igitur eum interpretor: Nunc quam ob rem eloquendam 
has partes didicerim paucis dabo, ita ut verba „quam ob rem*' 
non eadem vi ac particula „cur" accipienda sint, sed per se 
quodque sit exprimendum. lam vero ipsa tria illa verba 
„quam ob rem" docent, qui fieri potuerit, ut ordo prologi 
versibus 1 — 3 tam lucide propositus turbaretur. Promiscue 
enim usuparta existimantem verba „quam ob rem" et „cur" 
iam antiquis temporibus nescio quem ante versum 11 posuisse 
illum versum verisimillimum est, quam sedem, quippe quae 
facile aptissima videretur, versus usque ad nostram aetatem 
retinuit. 

Quoniam versum 10 non modo non obstare, sed etiam 
firmare Dziatzkonis sententiam ostendisse mibi videor, nulla iam 
dubitatio est, quin rectus ac genuinus sit ordo a Pziatzkone sic 
restitutus : 

Nequoi sit uostrum mirum, quor partis seni 
Poeta dederit, quae sunt aduJescentium : 
Id primum dicam, deinde quod ueni eloquar. 
Oratorem esse uoluit me, non prologum: 
Vostrum iudiciura fecit: me actorem dedit, 
Sic hic actor tantum poterit a facundia, 
Quantum ille potuit cogitare commode, 
Qui orationem hanc scripsit, quam dicturus sum. 

Haec prooemiatus prologus ad specialem partem, qua de 
ipsa fabula dicitur, transiens pergit: 

Nunc quam ob rem has partis didicerim paucis dabo. 
Post hunc versum transitum efficientem pars specialis, quam vocavi, 
ut in ceteris prolog-is initium capit a nomine fabulae. Sequuntur 
enim hi versus: 

(*) (Fleckeisen) Ex integra Graeca integram coraoediam 

(^) Hodie sum acturus Heauton timorumenon, 
(^) Duplex quae ex argumento facta est simplici. 

Versus 6 in libro Bembino a prima manu sio scriptus eiat : 

Dnplex quae ex argumento facta est duplici. 

„duplici" postea in „simplici" mutatum est, quod ceteri quoque 

libri habent. lam si addes emendationes virorum doctorum in 

editionibus aut alibi prolatas, versum 6, quoquo modo variari 

potest, variatum invenies. Variae versus formae sunt hae: 

Duplex quae ex argumento facta est duplici (prior manus in Bembino). 

Duplex simplici (plerique libri: corr. in 

Bembino). 
Simplex duplici (Bentleius). 

Simplex simplici (Lessing VII, pag. 365, 

Lachm.). 
Ex quibus versus formis quamquam maxime altera „Du- 
plex . . . simplici" librorum auctoritate commendatur, tamen, ut 
toti loco lux afferatur, de omnibus quattuor disceptandum esse 
arbitror. 

Ac primum de forma Lessing^iana dicam. Lessing ver- 
sum sic interpretatur : „So einfach, will Terenz sagen, als das 
Sttick des Menander ist, ebenso einfach ist auch mein StUck; 
ich habe durchaus nichts aus anderen Stticken eingeschaltet : 
es ist, so lang es ist, aus dem griechischen Stticke genommen, 
und das griechische Sttick ist ganz in meinem Lateinischen. " 
Huic interpretationi maxime v. 4 ,,Ex integra Graeca integram 
comoediam" obstat, qui hoc sibi vult: „Ex Graeca, cuius nihil 
deest, fabulam Latinam, cui nihil additum est, acturus sum."^) 

^) Eodem modo Dziatzko (Diss. inaug.) vocem „integra" intorpre- 
tatur, ei notionem „cuius nihil deest" i. e. „vollstandig" adiudicans. 
Neque vero viro doctissimo assentior totius versus sententiam hanc 
statuenti: „ex graeca fabula, cuius nemo quidquam praeripuit, latinam, 
cui non oportuit quidquam addi.*' Ita enim voci „int«gra" alia notio 
inditur, quae, quamquam apud Terentium non insolita, tamen versu 4 
potius omittenda quam cummiscenda est. In toto enim prologo Heaut. 
nuUus versus, nullum verbum est, ex quo concludi possit adversarios 
Terentio crimini dedisse, quod fabula Graeca, quae iam ab aliis poetis 

Versu 4 igitur idem iam plane expositum est, quod versu 
6 a Lessingio variato exponitur. Lessingius autem, qui ipse duos 
illos versus idem sibi velle minime uegavit, non ostendit, qua 
de causa Terentius eandem rem duobus versibus, quorum 
alteruter sufficiebat, explicare voluisset. 

Quod de forma Lessingiana dictum est, idem fere de 
forma „Duplex . . . duplici" dici potest; nam quae fabula 
duplex ex duplici argumento facta est, eadem integra ex 
integi^a Graeca facta est. Accedit quod, quae sit vera et 
propria significatio verborum „duplex fabula ex duplici argumento 
facta", parum intellegitur. Quae verba recte intellegi quum 
magni intersit ad nostram hanc quaestionem, quid de eorum vi 
sentiam, iam ostendam. 

Sane bene intellegimus verba „fabulam ex argumento facere", 
quae sic sunt exprimenda ,, Aus einem dramatiscben Stoff ein Sttick 
machen". Argumentum igitur alia est ac fabula res eaque latior. 
Sed hoc valet in eos dumtaxat poetas, qui suo ingenio freti 
aliorum fabulis non adhibitis materiem tractaverunt, quam eis vita 
ususque praebebat. At Terentio, qui nisi ex Graecis exemplaribus 
eomoedias non fecit, argumentum et fabula eadem nempe res erat. 
Qua de causa, si de fabulis Terentianis agitui', verba „fabulam ex 
argumento facere" sic accipienda sunt: „Aus dem Siyet einer 
schon vorhandenen (griechischen) KomOdie ein Sttick machen" 
i. e. ex Graeca fabula Latinam facere. Hinc efficitur, ut 
,.fabula duplex ex duplici argumento facta" idem sit quod „fabula 



Latinis tacta esset, usus esset. Nec minus ei eiTare mihi viden- 
tur, qui voce .,integra" poetam esse usuni volunt, qua novam esse 
fabulam affirmaret. Neque enim ex prologo perspici potest adversarios 
Terentio crimini tribuisse, quod veterem pro nova daret; neque Teren- 
tius, si re vera de hoc criraine ei respondcndum fuisset, tam breviter 
tamque tecte tam grave crinien redarguere potuit. An vero censes Te- 
rentium, quum prologum Heautont. scriberet, neglegentiorem fuisse, quum 
idem in Eunuchi et Adelphon prologis plane ostenderit, et quo modo 
illa suspicio oriri potuerit et quam falsa atque iniusta sit? Denique 
,,inte^Ta" coraoedia ost ..incontaminata" comoedia. Cf. Cicero Top. 18. 19. 

Latina duplex ex duplici fabula Graeca facta". Duplex autem 
est, quod ex duabus partibus et inter se et toti rei similibub, 
quae in unum coaluerunt, constat. Duplex igitur fabula est 
fabula ex duabus contaminata. Quae quum ita sint, forma 
^Duplex . . . duplici" improbanda est. Etiamsi enim de 
duplici Latina fabula nuUa est dubitatio, at certe Graeca fabula 
contaminata prorsus ignota est. Ac multo minus forma Bent- 
leiana „Simplex . . . duplici" probari potest. 

Eeliqua iam est ceteris improbatis forma „Duplex quae ex 
argumento facta est simplioi", quae non minus auctoritate librorum 
quam simplici et plana enuntiati sententia commendatiu*. Versus 
enim sic intellegendus est: Duplex (scil. alterius cuiusdam fabulae 
argumento admixto) quae ex simplici Graeca fabula facta est 
i. e, quae contaminata est. Hic quaerat quispiam. Quid? 
Nonne ex v. 4 plane intellegitur fabulam contaminatam non 
esse? Sane ita est; verum tamen ex hac discrepantia non 
efficitur, ut, quae supra disserui, sint improbanda, sed hoc 
tantum, ut alteruter ex illis versibus a prologo Heaut. sit 
alienus. Uter autem sit removendus ut diiudicetur, quaerere 
necesse est, utrum contaminata an integra ex integra Graeca 
facta sit Heautontimorumenos Terentiana. De hac re contro- 
versia adhuc nuUa fere erat; maior enim versui 4 fides tribue- 
batur, praesertim quum inter viros doctos de versus 6 forma 
sententiaque non conveniret. Atque Ihne versum 6 removendum 
esse censuit eumque secuti sunt Fleckeisen, Dziatzko, Wagner. 
Sed si recte de versu 6 supra disserui, nihil est, cur non 
eandem ille quam v. 4 habeat fidem auctoritatemque. Xeutrius 
igitur versus ratione habita alia de fabula argumenta sunt 
indaganda. Apparent autem, ni fallor, ar^umenta, quae quidem 
non versum 4, sed versum 6 tueantur. 

Ac primum testimonio versuum 16 — 21 prologi utar, quibus 
poeta, quae sibi de contaminatione stet sententia, demonstrat. 
Fac enim prologum duobus illis versibus (4 et 6) carere 
nec nisi ex versibus 16 — 21 utrum fabula contaminata sit neene 

coUigi posse, nonne onmes Heautontimorumenon Terentianam 
fabulam contaminatam esse colligerent? Oui enira in mentem 
veniat Terentium contaminatas fabulas tam acriter in inconta- 
minatae fabulae prologo defendisse? 

Sed quid in prologo haeremus, quum ipsam fabulam habeamus? 
Haec si re vera contaminata est, mirum ni fieri potest, ut, si 
non singulae partes contaminatae subtiliter seiungantur ac 
determinentur, at tamen vestigia contaminationis colligantur, 
Indicia autem contaminationis inveniri, maxime in actu secundo, 
infra p. 22 sqq. ostendam. — 

Eis , quae de vitiis f abulae disserui , probabiliter demon- 
stravisse mihi videor Heautontimorumenon Terentianam ex 
duarum fabularum Graecarum argumentis mixtam esse. Prologi 
igitur versus sextus, qui ad contaminatam spectat, retinendus, 
quartus, qui ad incontaminatam pertinet, removendus est.^) 

Tam graviter autem in v. 4 testimonio omnium librorum 
confinnatum consulere dubitarem, si in nullo alio prologo iusta 
eius sedes indagari posset. Ad quam inveniendam quaeramus 
necesse est, quae alia fabula talis sit, ut ad eam versum illum 

Ex integra Graeca integram comoediam 
pertinere facile credamus. In hanc quaestionem ex Terentianis 

fabulis, quum Andria Eunuchus Adelphoe testimonio prologorum 

» 

contaminatae siut, Phormio et Hecyra eanunque prologi vocantur. 
Atque in utroque prologo locus, qui idoneus esse videatur ad 
illum versum recipiendum, invenitur; in Phormionis prologo inter 

V. 24 et 25 

{'*) adporto nouam 

(2^) Epidicazomenon quam uocant comoediam 



*) C. Yenediger, qui de Heaut. sic iudicat: (Fleck. annal. 1874 
p. 135) „zur halfte aus Menandros entnommen, zur andern halfte von 
Terentius selbst gedichtet", tamen versum quartum mire sic defendere 
conatus est: „er nahm den stoff zu seinem stUck unverandert aus Menandros, 
sein eignes stUck konnte er dann ebenfalls mit gutem recht integram 
comoediam nennen, wahrend wir allerdings auch hier eine contaminierte 
arbeit erkannt haben." 



in Hecyrae prologo II inter v. 20 et 21 

(2*^) Nunc quid petam, mea causa aequo animo attendite. 
(-0 HecjTam ad uos refero q. s. 

Sed tamen neutrum locum iustam illius versus sedem esse 
arbitror; nam accuratius huius versus vim perpendenti ad nullam 
prorsus Terentianam fabulam spectare versus mihi videtur. 
Illo enim versu id ipsum explanari mihi videtur, quod adver- 
sarii Terenti poetas Eomanos exemplaria Graeca vertentes de- 
cere autumabant. Neque vero modo a contaminatione illi 
abhorrebant, sed etiam eam legem proponebant, ut, quod quisque 
exemplar verteret, minime mutaret vertendo. Hoc illos facile 
credas appellavisse „ex integra Grraeca integram comoediam 
facere", quod idem Terentius (Eun. prol. v. 7 sq.) vocavit 
,,bene uortendo et easdem scribendo male ex Graecis bonis 
Latinas facere non bonas". Licet igitur Terentius, quum 
Phormionem et Hecyram scriberet, contaminatione abstinuerit, 
tamen duas illas fabulas non tam „obscura diligentia" vertit, 
ut integTae ex integris Graecis fierent. Qua de causa ille 
versus, nisi ad fabulam aliquam adversariorum spectans, in 
nullo Terentiano prologo tolerari potest. Uno autem in Eunuchi 
prologo comoediae a vetere poeta Terenti inimicissimo factae 
nominantur: Phasma et Thensaurus. In Thensauro quid per- 
peram fecerit Luscius, quattuor versibus Terentius exponit, sed 
de Phasmate hic unus versus est: 

Idem°) Menandri Phasma nunc nuper dedit 
qui, ut verbis Bentlei utar, arena sine calce est. Etsi enim ex con- 
textu totius loci intellegitur fabulam minus placuisse, certa tamen 
causa offensionis desideratur. Post hunc prologi Eunuchi versum in- 
serendum esse censeo versum quartum prologi Heautontimorumenu 

Ex integra Graeca integram comoediara. 



•') Bentleius pro ,,idem" posuit „item ac", quod quam alienum ab 
hoc loco esset, G. Hermannus (Opusc. II p. 275 sq.) ostendit. Dziatzko 
in editionem suam ^nunc" particula uncis inclusa pro „dedit" recepit 
^perdidit", quod Bothe coniecerat. 

Ita enim hic versus talem fabulam nanciscitur, ad qualem 
spectare eum facile credas, et id, quod Terentius adversario de 
Phasmate vitio dat, plenius ac planius fit; iam enim est per- 
spicuum Phasma fabulam „bene" versam propter nimium Graecum 
colorem Romanos offendisse. 

Ac dubito an ille versus „Ex integra Graeca integram 
comoediam" a Luscio in Terentium ita profectus sit, ut, quae 
in prologo Phasmatis cum magna laudatione fabulae novae 
Luscius praedicaverat, eadem Terentius cum aculeo quodam in 
prologo Eunuchi repetiverit, quae brevis cavillatio, multis 
verbis acerbior, a populo non intellegi non potuit, quum Phasma 
brevi ante („nunc nuper") in scenam data esset. 

Restat ut ostendam, quam facile versus ille in Heaut. 
prologum irrepere potuerit. Sexto enim versui „Duplex quae 
ex argumento facta est simplici", quo breviter ac significanter 
fabula contaminata definitur, versus ille, quo fabula inconta- 
minata notatur, oppositus est, qui versus in margine ad- , 
scriptus postea in textum receptus est; neque id mirum est, 
praeclare enim accusativus „integram conioediam" cum accu- 
sativo „Heautontimorumenon" cohaerere videbatur. 

Sed redeamus a prologo Eunuchi ad prologum Heautonti- 

morumenu. Ouius pars specialis, quam vocavi, quarto versu 

remoto sic incipit: 

Hodie suiD acturus Heautontimorumenon, 
Duplex quae ex argumento facta est simplici. 

Quodsi Terentius, quae sibi de contaminatione staret sententia, 
in hoc prologo exponere in animo habebat, nullo loco aptius id 
dicere potuit quam post duos illos versus. Et vero de hac re 
versibus IG — 21 loquitur; sed hunc locum a versibus illis duobus 
seiungunt tres versus hi: 

Nouam esse ostendi et quae esset: nunc qui scripserit 
Et quoia Graeca sit, ni partem maxumam 
Existumarem scire uostrum, id dicerem. 

Ex ipso, quod tres hi versus duos locos inter se artissime 

cohaerentes separant, satis perspici potest versus a loco, quem 
obtinent, esse alienos. Sed aliis etiam gravioribus de causis 
versus in suspicionem vocantur. Primum enim in eo offendimus, 
quod nequaquam poeta ostendit fabulam novam esse/^) Neque 
minus, quae sequuntur, mira sunt. 

Quid tandem? Nomen poetae, quamquam titulus raodo pro- 
nuntiatus erat, iterum diceretur, nisi poeta partem maximam 
spectatorum id scire existimaret? Quae verba, nisi vero inania 
atque inepta sunt, quin ob certam quandam causam et certo quodam 
consilio dicta sint, non est dubium. De hac causa consilioque nullo 
prologi Heaut. versu edocemur. Quam ob rem Dziatzko tres illos 
versus ex prologo Heaut. removit, remotos in Hecyrae prologum I 
inter v. 7 et 8 inseruit; ibi enim quam ob causam et quo 
consilio dicti essent elucere vir doctissimus affinnavit. Ratio- 
cinatio eius est haec: ,Ante alteram Hecvrae actionem titulus 
fabulae non est pronuntiatus ; qua de causa in prologo de poeta 
Latino et de poeta Graeco dicendum erat, id quod obiter 
poeta tribus illis versibus fecit, quum necesse esse negaret 
illa nomina pronuntiari , quia iam nota essent.' Unde vero 
nomina nota fuerint, quaerenti Dziatzko respondet: Ex priore 
Hecyrae actione. Hanc ratiocinationem , nisi pronuntiationem 
tituli ante prologum defuisse ostenderetur, parum probabilem 
esse quum ipse intellegeret , vir doctissimus illud sic probare 
studuit: ^quod cur ita institutum sit, facile divinare possumus: 
nam cum Hecyra antea exacta esset, noluerunt ludorum cura- 
tores aut dominus gregis Eomanos illam agi prius resciscere, 
quam apta rerum expositione spectatorum studium fabulae 
parari eorumque gratia impetrari posset." 

Contra Dziatzkonis sententiam haec quae dicam habeo. 
Primum constat fabulam non exactam esse, sed propter subitam 
turbam peragi non potuisse.") Cf. prol. IT v. 25 sqq. 



^) Cf. Dziatzko diss. inaug. De prol. Pl. et Ter. 
"^) Eodem modo 0. Amdohr iiidicat 1. c. p. 11. 

Quoni priinuui eara agere coepi, pugilum gloria, 
Comitum conuentus, strepitus, clamor raulienim 
Fecere ut ante tempus exirem foras. 

Interest autem, utrum actores a populo fabulam improbante 
exacti locum suum tutari non potuerint an, quia populus aliis 
rebus illectus fabula non cognita theatro eruperat, ante tempus 
foras exierint. Ut illud plerumque non sine culpa poetae fiebat, 
ita hoc vel optimo poetae vel optimam fabulam danti accidere 
poterat. Hecyra autem quum non exacta, sed calamitate oppressa 
esset, Terentius eiusque amici suo iure sperare poterant fore 
ut fabula, quum iterum ageretur, cognosceretur, cognita proba- 
retur. Quamvis igitur adversarii Terenti famam macula quadam 
aspersam esse dictitaverint, nihil profecto erat, quod curatores 
ludorum timerent, ne populus ab Hecyra nondum cognita adeo 
abhorreret, ut ne titulum quidem ferret. Ut vero timuerint, idque 
iusta causa, cur tandem tam invidiosam fabulam agendam curarent? 

Maxime vero Dziatzko in eo errare mihi videtur, quod 
Hecyrae prologum I talem esse censet, quo spectatorum studium 
fabulae parari eorumque gratia impetrari potuerit. Totus enim 
prologus blandis verbis vacuus huic sententiae obstat. At 
exciderunt versus quidam ! Sane sic censent Fleckeisen, Dziatzko, 
Wagner, alii viri docti Ihnium secuti. Sed etiamsi lacuna post 
V. 7 statuenda esset, tamen habitus prologi non multum muta- 
retur. Accedit quod Ihni sententia nuUo ni fallor satis probabili 
argumento defenditur. Brevitas enim prologi a consuetudine 
poetae aliena non neglegentiae librariorum, sed consilio ipsius 
poetae deberi mihi videtur. Similiter iudicat Umpfenbach 
(Anal. Terent.), qui, quid sibi prologus velit, sic explicat: „ Audire 
mihi videor hominem indigna contumelia usque ad morositatem 
exacerbatum et animum vulgi contemptorem aegre celantem. ^" 
Ab hac sententia paulum discedo (de prologo I Hecyrae quid 
sentiam, infra p. 39 videbis), sed hoc assentior, voluisse Teren- 
tium brevem prologum scribere, id quod vel inde cognoscitur, 
quod generali parte praeter consuetudinem omissa statim in 

mediam rem se proripuit.^) Ac quae de fabula ipsa dicere 
habebat, tam breviter, tam frigide, tam acerbe dixit, quasi verba 
facere apud populum, maxime blanda, fastidiret. Ita si prolo- 
gus accipitur, nihil est, cur rapide ac paene abrupte prologum 
ad iinem toti orationi convenienter in paucissima verba coarta- 
tum properare miremur. 

Sed haec hactenus. Vidcamus nunc, id quod caput est, 
num vero versibus tribus illis in Hecyrae prologum insertis 
caligo, qua erant offusi, prorsus sit discussa. Quod infitiandum 
est. Cur enim Terentius verbis ,,maxumam partem uostrum** 
usus sit, ne ex Heeyrae prologo quidem cognosci potest. Et 
ipse Dziatzko illa verba mira et obscura esse fatetui\ Quamdiu 
autem illa verba tenebricosa manent, quaestio de sede iust-a 
trium illorum versuum instituta non esse perducta ad finem 
videtur. Illud quidem non dubium est, quin non temere quos- 
dam ex spectatoribus Terentius exemerit; eam igitur solam 
iustam sedem illonim versuum esse iudicare licet, qua, qui fuerint 
illi pauci, quos poeta eximi voluit, edocemur. Quam sedem 
invenisse mihi videor. In Adelphon enim prologo inter v. 14 
et V. 15 oratio hiat. Postquam enim versibus 1 — 14 de furti 
crimine se defendit, cuius defensionis extremi versus simt hi: 

Q^) Eam nos acturi sumus nouam: pemoscite 
Furturane factum existumetis an locum 
Reprensum, qui praeteritus neglegentiast. 

Terentium videmus pergere sic: 

Nam quod isti dicunt maUuoli, homines nobilis 
Eum adiutare adsidueque una scribere: 
Quod illi maledictum uemens esse existumant, 
Eam laudem hic ducit maxumam e. q. s. 

Hos duos locos inter se dissimiles ac diversas particula 
^nam^* non posse conecti luce clarius est. Duae sunt viae 
emendandi: aut „nam" in ,,tum'' mutandum est, qua particula 
Terentius a repulso crimine ad alterum propulsandum transiens 



^) Pars specialis, ut in ceteris prologis, a nomine fabulae initium 
capit, ex qua re minime insolita cave ne nimium eoncludas. 

V. 22 prol. Heaut. usus est, aut lacuna significanda est. IUud 
vix probari potest, praesertim quum parum intellegatur, quo 
modo ex „tum", quod nihil habet dubitationis, mirum illud 
^nam"* oriri potuerit; hoc eo probabilius videtur, quo planius 
ostendi potest, quibus versibus lacuna explenda sit. Est autem 
explenda tribus illis versibus prol. Heaut. 

Nouam esse ostendi et quae esset: nunc qui scripserit 
Et quoia Graeca sit, ni partem maxumam 
Existumarem scire uostrum, id dicerem. 

Enimvero Terentius fabulam novam esse et quae esset ver- 
sibus 1 — 14 ostendit eisdemque qua causa illud ostendere 
cogeretur aperuit. Ac cur spectatores, quae de fabula eiusque 
g,uctore scitu opus erant, scire poeta existiraaverit elucet; de 
titiilo enim modo pronuntiato eos monet (Cf. quae p. 38 ex- 
ponuntur.) Quos vero ex spectatoribus eximi voluerit, ita ut 
verbis „partem maxumam uostrum" usus sit, manifesto demon- 
strant prol. Ad. vss. 15 sqq. 

Nam quod isti dicunt maliuoli, homines nobilis 
Eum adiutare adsidueque una scribere: 
Quod illi maledictum uemons esse existumant, 
Eam laudem hic ducit maxumam e. q. s. 

Omnia igitur iam plana sunt : et versus tres illi ex Heaut. 
prologo remoti omni ex parte intelleguntur et lacuua, quae est 
inter v. 14 et 15 prol. Ad., aptissime expletur. Accedit quod 
restitutis in Ad. prologum illis versibus poetae turpem suspi- 
cionem levamus. Xulla enim cam causa est, cur Suetonio 
assentiamur scribenti Terentium ipsum famam de adiutantibus 
hominibus nobilibus dilatam auxisse, quum numquam nisi leviter 
se tutaretur. ut in prologo Adelphon. Hoc sane potuit enu- 
deare — nuUis enim certis testimoniis nixus est^) — Suetonius, 



^) Jam Joannes Vahlenius vidit (Annal. acad. Berol. 1876 p. 797 
sq.), quae Suetonius eiusque auctores de adiutantibus amicis tradiderunt, 
ex duobus prologorum locis (Adelph. prol. v. 15 sqq et Heautont. prol. 
V. 22 sqq.) ficta esse; nec tamen Aug. Engelbrechtio (cf. huius Studia 
Terentiana p. 7) persuasit. 



— 15 — 

quippe qui solis versibus 15 — 21 prol. Ad. Terentium se defen- 
disse putaret. Multo vero acrius poetam se tutatum esse patet, 
si versus illi tres ante v. 15 prol. Ad. leguntur; his ipsis 
enim maxime illam suspicionem refellit, quum diceret sibi per- 
suasum esse omnes praeter paucos malivolos homines, quis fa- 
bulam scripsisset, certo scire. Similiter se defendit versibus 
prol. Heaut. 25 sq. 

Arbitrium uostrum, uostra existumatio Valebit. 
Ita vero bis ad populum provocantem poetam leviter se 
tutatum esse quo iure affirmari possit, non video. Tantum 
igitur abest, ut poeta ipse consulto suspicionem illam auxerit, 
ut non minus strenue suae famae atque existimationi consuluerit 
quam eleganter laudes et gratias amicis nobilibus egerit. 

Restat ut ostendere coner, qua via tres illi versus falsum 
in locum irrepserint. Et in prologo Heaut. et in Adelpb. pro- 
logo Terentius nobilium amicorum mentionem fecit. Locus similis 
ex prologo Adelph. versibus 22 — 25 prol. Heaut. adscriptus est, 
ille quidem non totus, sed solum eius initium i. e. tres illi versus. 
Qui quid sibi vellent, quum postea perperam intellegeretur — 
et vero rectam versuum sententiam, nisi totus legatur locus, 
vix cognosci posse fatendum est — versus prologi Heaut. esse 
putabantur; qua de causa eo inserti sunt, ubi si non apte cum 
vicinis versibus cohaerere, at certe tolerari posse videbantur. 

Sed redeamus ad prologum Heautontimorumenu. Versibus 
7 — 9 remotis versum 6 

Duplex quae ex argumento facta est simplici 
quo fabula contaminata significatur, aptissime sequuntur versus hi : 

Nam quod rumores distulerunt raaliuoli, 
Multas contaminasse Graecas, dum facit 
Paucas Latinas: factum id esse hic non negat, 
Neque se pigere et deinde facturum autumat. 
Habet bonorum exemplum, quo exemplo sibi 
Licere id facere quod illi fecerunt putat. 

Deinde versibus 22 — 27 crimen de hominibus nobilibus 

adiutantibus ab adversariis dilatum Terentius refellit: tum ver- 



' 

sibus 28 — 34 ipse adversariiim carpsit, de quibus omnibus ver- 
sibus noii addubitatur. At extrema pars tota fere a prologo 
abiudicanda est, id quod cognoscitur ex ipso initio loci 

(35) Adeste aequo animo: date potestatem mihi 
Statai^iam agere ut liceat per silentium. 

Quid? statariamne esse Heautontimorumenon fabulam turbae, 

technarum, spei, irae, metus plenissimam ? In qua alia enim Teren- 

tiana fabula pater petulantius a filio aut servo fallitur? Quanta 

iracundia Ohremes ardet, postquam Bacehidem non Cliniae, sed 

sui filii esse amicam cog-novit? Adde quod Bacchis meretrix 

procacissima cum grege ancillarum (cf. v. 254) et multis sar- 

cinis domum Chremetis senis devertitur; quod Clitipho ad tantam 

procedit protervitatem, ut meretrici in aedibus vicini senis 

„operam det." Num haec omnia in stataria sive leni exspectas? 

Immo vero; si ulla Terentiana fabula est motoria, certe est 

Heautontimorumenos. — Vel evidentior res fit versu 37 

Ne semper seruos currens, iratus senex 

An vero quisquam tam immemor Chremetis et Syri est, 

ut iratum senem aut servum currentem in Heautontimorumeno 

fabula reperiri neget? Neque vero modo hos duos versus prologo 

movendos esse, sed versus 35 — 47, ex ipsis cognoscitur. Et 

facile iusta eorum sedes invenitur. Duo enim sunt indicio: 

primum, quod Ambivius ipse illos versus pronuntiavit , alterum, 

quod fabula, quam grex acturus est, stataria et lenis vocatur. 

Quid multa? Uli versus prologi II Hecyrae sunt, qui ab eodem 

sene Ambivio pronuntiatus est. Enimvero in hac fabula neque 

turbulenta scena neque servus currens neque pater iratus neque 

ulla de ceteris personis est, quae versibus 27 — 39 prologi 

Heauton. personae motoriae fabulae (cf. v. 40) significantur. 

lure igitur Hecyra stataria et lenis fabula appellatur. 

Neque dubium est, post quem versum prdlogi Hecyrae 

locus ille ex Heaut. prologo remotus inserendus sit. Aptissime 
enim sequitur versum 37 prologi Hecyrae. Versus 35 — 37 

enim sunt hi: 

Xunc turba non est: otiuni et silentiuni est: 
Agendi tempus milii datumst: uobis datur 
Potestas condecorandi ludos scaenicos. 

Pergit prologus: 

Adeste aequo animo: date potestatem mihi 
Statariam agere e. q. s. 

Praeclare verba „date potestatem mihi" excipiunt priora 
illa ..uobis datur Potestas." 

Videamus nunc, quid versibus 38 — 49 prologi Hecyrae 
fiat. Ac primum de versu 47 dicam 

Mea causa causam accipite et date silentium. 

Qui in eo prolog'o non esse potest, in quo eadem res antea 
Ms versibus 

Mea eausa causam hanc iustam esse inducite 
<^t 

Adeste aequo anirao: date potestatem mihi 
Statariam agere ut liceat per silentium. 

■expedita est; qua de causa ex prologo Hecyrae removendus est. 
Eandem autem fortunam versus 48 et 49 cum illo cohaerentes 
ferre necesse est. At ita exitu orbatus prologus in versibus 
-desinit non idoneis, quibus oratio prologi concludatur! Sane 
Terentius extremos versus prologorum ad certam quandam nor- 
mam seripsit. Cf. Hec. prol. I v. 8 

Alias cognostis eius: quaeso hanc noscite. 
Adelph. prol. v. 24 sq. 

facite aequanimitas 

Poetae ad scribendum augeat industriam. 
Phorm. prol. v. 30 sqq. 

Date operam, adeste aequo animo per silentium 
Ne e. q. s. 
And. prol. v. 34 sqq. 

Fauete, adeste aequo animo et rem cognoscite 
Vt e. q. s. 
Eun. prol. v. 44 sq. 

Date operam, cum silentio animum attendite 
Vt e. q. s. 

2 

Hac observatione , quae de removendis versibus 47 — 49 
exposui, valdo infirmarentur, nisi prologum iam ante v. 3S ad 
finem pervenisse ostendi posset. Et versus, qui locum ex pro- 
logo Heautont. in prologum Hecyrae transpositum finiunt: 
In hac est pura oratio: experimini 
In utramque partem ingenium quid possit meum, 
eidem totum prologum aptissime terminant. Nam verba „ex- 

perimini, In utramque partem ingenium quid possit meum" paene 
idem sibi volunt quod verba „quaeso hanc hoscite statariam". 
Quae quum ita sint, totus locus, qui versibus 38 — 49 contine- 
tur, a prologo Hecyrae abiudicandus est. — 

Videamus nunc, num quid in prologo Heaut. — de hoc uno 
haec quaestio exsistit, quia ceteri non ab Ambi\io pronuntiati 
sunt — inveniatur, quod ne illi versus recipiantur impedimento 
est. Tantum autem abest, ut versus illi ibi male tolerentm\ 
ut multo aptius in hunc prologum quam in Hecyrae prologum 
quadrent. Quod maxime intellegitur ex v. 38 sq. 

Nolite sinere per uos arteni mdsicani 
Recidere ad paucos 
itemque ex v. 44 seqq. 

Sinite inpetrare mo, qui in tutelam nieam 
Studium suom et sc in uostram commisit fidcui, 
Ne eum circumuentum inique iniqui inrideant. 
Hos poetam paene nulla fiducia sui scripsisso apertum est ; 
ex quo coUigere licet causam Terenti, quum tam submisse se 
gereret, ut novi poetae de fama et existimatione annitentis iu 
tanto discrimine fuisse, ut exacta fabula, quam grex acturus 
erat, periculum esset, ne a studio suo retraheretur. In tanto 
vero discrimine rem fuisse, quum Heautontimorumenos ageretur, 
quis est qui neget? At quo tempore Hecyra tertium in scenam 
data est, cur Terentius, quo incertum est an nemo tum clarior 
ex poetis fuerit, ^^) quinque comoediis populo probatis, una ex 



*o) Cf. J. Yahlen, Annal. acad. Borol. 1876 p. 798 „in ciner Zeit 
zumal (sc. a. 694), in welcher tein irgend mit Terentius vergleichharer 
Dichter fttr die Btthne thatig war." 

his successu iugenti, se in actoris tutelam committeret, cur 

timeret, ue Hecyra minus probata ars musica ad paucos illos 

adversarios recideret? Nonne ex ipso, quod Hecyram fabulam 

bis oppressam denuo rettulit, Terentium non parvam auctoritatem 

gratiamque et mag^am fiduciam ingenii sui ac- famae adeptum 

esse apparet? An vcro censes tironem illud ausuiiim fuisse? — 

At enim Ambivius ipse prologum demissorum verborum plenum 

pronuntiavit ! Sane preces adbibitae sunt, sed minus pro poeta 

(juam pro fabula brevi ante iterum oppressa. Quidni Terentius 

omni ope et opera eniteretur, ut iabula, quae una non steterat. 

tandem cognosceretur et probaretur? quod ut assequeretur, 

placidis, modestis, supplicibus verbis opus erat. Itaque poeta 

calamitate bis accepta doctus talia verba suppressit, quibus 

populus laederetur (cf. prol. I v. 4 populus stupidus), Ambivio 

oratore usus est, defendendo et vexando abstinuit; denique id 

unum egit, ut fabulam commendaret. ^^) Quantaecunque vero 

curae fabula HecjTa poetae fuit, in eum tum locum rem 

redisse, ut omnino fama et existimatio Terenti ageretur, in- 

fitiandum est. 

Quae quum ita sint, versus 35 — 46 prologi Heaut. iu 

l^rologiun Hecyrae, versus 38 — 49 prologi Hecyrae in prologum 

Heaut. transponendi sunt. Hos duos locos iam antiquis tem- 

poribus permutatos esse nescio an lioc quoque indicio sit, quod 

versus 

Si nunquam auare pretium statui aili meae 

Et euin esse quaestum in aniumni induxi maxunmm, 

Quam maxumo soruire uostris commodis 

iii utroque prologo a plerisque libris exbibentur. Bembinus 
mire ex tribus illis versibus unum tertium in prologo Heaut., 
umnes tres in prologo Hecyrae habct. 

Restat ut dicam de versibus 51 et 52 prologi Heaut. 



^') Eodem modo Dziatzko in editione p. XXXIV iudicat: „vi(Jctur 
potius poeta consulto sua ipsius persona.magis remota et quasi abdita 
(X Ambivi persona fabulam illam commcndare vohusse." 

2* 

Exomplum statuite in me, ut adulescentuli 
Vobis placero studeant potius quam sibi. 

Quinam sunt illi adulescentuli? Dziatzko quidem, qui (in 
edit. jp. V ann. 3) sic intellegit: ^H^aut. 51 sq. Ambivius 
prologus vel cum despectu quodam adversarios Terenti ut 
,adulescentulos' denotat", erravisse mihi videtur; apertum enim 
est, non Terentium, sed Ambivium senem illis adulescentulis 
oppositum esse. Fortasse quispiam de alio grege atque Ambivi 
cogitaverit. Scd ne hoc quidem recte se habet; nam et in 
(luovis alio grege senes actores et in Ambivi grege adulescentulos 
fuisse facile credas. 

Quid voro? si Ambivius omnino adulescentulos, quin etiam 
sui gregis adulescentulos illis verbis carpsit? Ipse enim partes. 
quae fere erant adulescentium, susceperat, ut oratio poetae 
gTaviore vi atque arte pronuntiaretur, quam fieri solebat ab 
adulescentulis, qui — hoc ex duobus illis versibus cognoscitnr — 
omatu pulchro induti, quae est adulescentulorum vanitas, sibi 
placentes pamm operae verbis poetae dabant. Quae si ita 
sunt, versus duo illi non in fine prologi — finis prologi nuUis 
versibus aptius quam versibus ex Hecyrae prologo transpositis 
expletur — , sed post v. 15 legendi sunt. En totum illum 
locum : 

Oratorem osso uoluit me, non prologum: 
Vostrum iudicium fecit: me actorem dodit. 
Si hic actor tantura poterit a facundia, 
Quantum ille potuit cogitare commode, 
Qui orationem hanc scripsit, quam dicturus sum. 
Exemplum statuite in me, ut adulescentuli 
Vobis placere studeant potius quam sibi. 

Quoniam de singulis locis et versibus prologi Heautonti- 
morumenu ita disserui, ut primum ostenderem ordinem versibus 
1 — 3 propositum conservandum esse, tum versum 10, quippe 
qui ordinem illum valde tueretur, retinendum esse, deinde 
versum 4 a prologo alienum esse, tum versuum 7 — 9 iustam 
sedem esse in Adelphon prologo, deinde versus 35 — 47 in 

prologum II Hecyrae, pro eis versus 37 — 45 prologi II Hecyrae 
in prologum Heautontimorumenu inserendos esse, denique versus 
51 et 52 post V. 15 collocandos esse, nunc totum prologum 
recte, ut opinor, compositum sic do : 

Nequoi sit uosti'um mirum, quor partis seni 

Poeta dederit, quae suut adulescentium : 

Id primum dicam, deinde quod ueni doquar. 

Oratorem esse uoluit me, non prologum: 

Vostrum iudicium fecit: me actorem dedit, 

Si liic actor tantum poterit a facundia, 

Quantum ille potuit cogitare commode, 

Qui orationem hanc scripsit, quam dictums suni. 

Exemplum statuite in rae, ut adulescentuli 

Vobis placere studeant potius quam sibi. 

Nunc quam ob rem has partis didicerim paucis dabo. 

Hodie sum acturus fleauton timorumenon : 

Duplex quae ex argumento facta est simplici. 

Nam quod rumores distulerunt maliuoli, 

Multas contaminasse Graecas, dum facit 

Paucas Latinas, factum id esse hic non negat, 

Neque se pigere et deinde facturum autumat. 

Habet bonorum exemplum, quo exemplo sibi 

Licere id facere quod ilii fecerunt putat. 

Tum quod maliuolus uetus poeta dictitat, 

Repente ad studium hunc se adplicasse musicum, 

Amicum ingenio fretum, haud natura sua: 

Arbitrium uostrum, uostra existumatio 

Valebit. qua re oratos uos onmis uolo, 

Ne plus iniquom possit quam aequom oratio. 

Facite aequi sitis: date crescendi copiam, 

Nouarum qui spectandi faciunt copiam 

Sine uitiis: ne ille pro se dictum existuniet, 

Qui nuper fecit seruo currenti in uia 

Decesse populum: quor insano seruiat? 

Do illius peccatis plura dicet, quom dabit 

Alias nouas, nisi finem maledictis facit. 

Nolite sinere per uos arteni musicam 

Recidere ad paucos: facite ut uostra auctoritas 

Meae auctoritati fautrix adiutrixque sit. 

Si numquam auare pretium statui arti meao 

£t eum esso quaestum iii animum induxi maxumum, 
Quam maxmne seruire uostris commodis: 
Sinite inpetrare me, qui in tutclam meam 
Studium suom et se in uostram commisit fidem, 
Ne eum circumuentum inique iniqui inrideant. 
Mea causa causam accipite et date silentium, 
Vt lubeat scribere alias ^O mihique ut discere 
Nouas expediat posthac pretio omptas meo. 



De Yitiis fabnlae Heautontimoramenn. 

Quod supra (p. 17) de vestigiis contaminationis ex ipsa 
fabula Heaut. indagandis poUicitus sum, nunc praestabo. Ac 
primum de protasi dicam. Cuius hians compositio ex versu 409, 
quo actus II finitur, cognoscitur. Syrus enim dicit: 

Ite intro; nam uos iam dudum oxpectat senex. 
Haec verba veritati prorsus repugnant; neque enim ex- 
spectat senex illos omnes, nedum iam dudum exspectet. Videa- 
mus quid Chremes actu I — per totum actum II in scenam 
non prodit — egerit et locutus sit. Piimum a Menedemo 
audivit Cliuiam in Asiam abisse, tum a Clitiphone Cliniam 
redisse et ipsius domi esse. Obiter Clitipho narravit v. 191: 

Nunc seruolum ad eam in urbeni misit, et ego nostrum una Syrum. 
ad quae ipsa Chremes uihil respondit. Deinde postquam Cliti- 
phonem monuit, ut periculum ex aliis faceret, sibi quid ex usu 
esset, scena cessit. — Ex his quis est, qui colligat senem 
amicae Ciiniae adventum exspectare? Au^ quod Syrus 

^^) „alias", non „aliis", scripsisse poetam cum* Bentleio arbitror ; 
solo enim pro Terentio Ambivius orator exstitit; cm* igitur „aliis", in 
quo numero vel adversarii Terenti ponendi ossent, inserviret? Pi*aeteroa 
cur Terenti fabula iraprobata ,,aliis" non liberet novas fabulas scribere? 

excogitaverat , tam leve erat, ut inscio sene posset 
fieri? Eia vero, meretrix procax et sumptuosa cum grege 
ancillarum domum honesti et gravis senis devertitur! Miram 
illam quidem hospitalitatem, si permissu senis meretrix veniret, 
sed incredibilem profecto, si, ut in nostra comoedia fit, senis 
venia neque petita neque data est! At extra scenam factum 
esse, ut Chremes veniam illam daret, sumere licet. Minime id 
quidem! Nam Syrus in urbem abiit, priusquam Glitipho cum 
patre collocutus est eumque de reditu Oliniae edocuit. Gf. v. 191 

Nunc seruoluni ad eam in urbem misit, et ego nostrum una Syrum. 

Hoc si respexeris, quae a Syro in ui'be acta sunt, non 

modo temere, sed dementer acta esse non neges. Ac reversum 

ex urbe Syrum ita se gerere videmus, quasi res inter Ghremetem 

et adulescentes plane convenisset. Gf, v. 332 sq. 

Adsimidabimus 
Tuam amicam huius esse. 

et V. 254 sq. 

Di boni, quid turbaest! aedes nostrae uixcapient, scio. 
Quid comedent! quidebibent! quid sene orit nostro miserius? 

Quantacunque vero licentia poetarum fuit, tam absurdam 
protasin quemquam ex Graecis comicis excogitasse quis credat? 
Neque Terentius tanta vitia exemplaris non vidisset neque 
immutata reliquisset. Quid multa? Non Graeco poetae, sed 
contaminanti Latino vitia illa debentur. 

lam afferam alia argumenta etsi leviora, tamen satis idonea 
ad motam suspicionem firmandam. 

Gum versibus 53 sq. 

Quamquam haec inter nos nuper notitia admodumst 
Inde adeo quom agrum in proxumo hic mercatus es 

non congniunt Glitiphonis verba v. 183 sq. 

nam mihi magna cum eo iam inde a pueritia 
Fuit semper familiaritas. 

An vel in comoedia verisunile est inter filios iam a pueritia 
magnam familiaritatem, inter patres nullam prorsus notitiam 

fiiisse? Ut vero inter patres luilla notitia fuerit, illud inoredi- 
bile est, Clitiphoni Menedemum patrem amici ignotum fuisse. 
Qua de causa minmi est Clitiphonem, quamquam Menedemus in 
proximo habitat, quanto filii desiderio ille teneatur, prorsus 
ignorare, id quod intellegitur ex v. 189 

Timet omnia, patris iram 
ot ex vss. 197 sq. 

Immo ille fuit senex inportunus semper, et nunc nil magis 
Vereor quam nequid in illum iratus plus satis faxit. 

Aut Menedemus desiderium suum diligentissime dissimuiavit 
aut Clitipho, quae in proximo agebautur, consulto noluit videre: 
utrum veri dissimilius est? Ac ne Syrus quidem servus ille 
vaferrimus, quam mutato animo senex esset, perspexit. Cf. 
V. 402 

Immo ut patrem tuoni uidi esse habitum, diu etiam duras dabit. 

Haec omnia ab hominum uita ac consuetudine aliena ab illo 
olarissimo poeta Graeco facta esse num credamus, ad quem 
spectat illud Aristophanis Byzantii : Z Msv(xvdQe ?cai /3/f , ^oTSQog 
uQ v/nciyv ntoTtQov d^stE/LuiiiriatxTo et Quintiliani haec: „ita omnem 
vitae imaginem expressit, tanta in eo inveniendi copia et elo- 
quendi facultas, ita est omnibus rebus, personis, affectibus 
accommodatus. " ? Nec minus incredibile est Latinum poetam 
illum accuratissimiun, qui tenuissimo scrupulo motus in Andria 
Simonem cum Sosia liberto quam cum uxore de filio colloqui 
mahierit, nihil in eis offensurum fuisse, quae mira esse modo 
demonstravi. Omnia vero haec vitia eiusmodi sunt, ut quam 
in simplicem fabulam invadere potuerint non intellegatur , at 
quodammodo excusentur in contaminata. 
Ac quae Chremes dicit v. 159 sq. 

Menedeme, at porro recte spero et illum tibi 
Saluom adfuturum esse hic confido propediem. 

indicio esse videntur Graecam fabulam esse mutatam a Terentio. 
Potuit enim senex, ut vicinum consolaretur, dicere „spero illum 
tibi salvom adfuturum esse", non potuit, puto, pergere „confido 

propediom". Nam iii Tereiitiana fabula nihildiim scit Chremes 

de reditu Cliniae. Quodsi Terentius illos versus vertens verbum 

de verbo expressum extulit, inde coUigi licet in Graeca fabula 

Chremetem cum vicino colloquentem iam edoctum esse Cliniam 

redisse aut brevi rediturum esse. 

Ac contaminanti poetae dubito an hoc quoque vitio dandum 

sit, quod Syri consilium quamvis audax, obscurum, ratione 

prorsus egens ab utroque adulescente probatur: et a Clitiphone, 

quamquam iusta causa dicit v. 336 sq. 

Fabulae : 
Nil satis finni uideo, quam ob rem accipere hunc mi expediat nietum. 

et a Clinia, qui maximo Antiphilae desiderio commotus modo 

in patriam redux nihil antiquius habet, quam ut alienam mulierem 

moribus illi diversam suam amicam esse simulet idque coram 

ipsa Antiphila. Ac uon Olitipho Cliniae, sed, quod maxime 

mirum est, Clinia Clitiphoni persuadet, ef. v. 342 sqq. 

Clit. Quid ago nunc? Clin. Tune? quod boni Clit. Syre, dic modo 

Verum Syr. Age modo: hodie sero ac nequiquam uoles. 

Cin. datur, fruare dum licet: nam nescias, 

(Mit. Syre inquam! Syr. Pergo porro, tamen istuc ago. 

('lin. eius sit potestas posthac an numquam tibi. 

Clit. Verum hercle istuc est. 

Cum trium illorum voces in unum confundi facit, poeta 
inanitatem dictonim tegit: nihil enim boni Clitiphoni proponitur, 
quippe cui postea ne salutare quidem Bacchidem (cf. v. 379) 
liceat, nedum alia uUa domi fruendi potestas detur. A Clinia 
autem rcs gravissima atque acerbissima postulatur; postulatur 
enim, ut adulescens ille amorem amicitiae perraittat; quod 
priusquara concedat, suo iure interrogare potest et debet, ad 
quem finem tam acerbum amicitiae officium praestare necesse 
sit. Neque vero modo non flagitat, ut Syrus, quod in animo 
habeat, plane et accurate explicet, sed etiam Clitiphonem iusta 
causa dubitantem multo labore ad sententiam minime perspicuam 
Syri perducit. 

Quantopere ot quam celeriter in adulescente ardens Anti- 

philae amor refrigeratus est! Quae virgo profecto miseri- 
cordiam nostram exposcere videtur. Libentissimo enim animo 
ad Gliniam festinans non est verita una cum meretrice Baccbide 
Syrum sequi. Vix autem magno cum gaudio adulescentem 
carissimum viderat et salutaverat, quum continuo post verba 
ab irao pectore expressa ab ipso illo adiilescente cogitur 
amatore cedere illi meretrici, quin etiam pati se in grege 
meretricis numerari. Ac ne edocetur quidem, cur et quo 
consilio illud fiat; neque interrogatur neque oratur neque 
quisquam timet, ne illa gravetur. Ita quum potius alieni quam 
sui iuris atque arbitrii esse videatur, suspicio non abest, quin 
in Graeca fabula illa virgo, quae postea filia Chremetis agnos- 
citur, non libera fuerit, sed vero Bacchidi arraboni pro debito 
argento relicta sit.^^) Hoc si verum est, totmn scenam II 4 
aliunde additam esse sequitur, id quod vel ex eo conicias, quod 
in una illa exigua scena Antiphila loquens inducitur, quae por 
totam reliquam fabulam easdem fere partes sustinet, quas 
Pamphila in Eunucho. Abducta enim ad matrem Clitiphonis 
virgo ipsa in scenam non iam prodit. — De abducendo vero 
ad matrem mira est obsciuitas. lure enim quaeritur, cur, 
quorsus, quo nomine, quo titulo illud fiat; de his omnibus 



^3) Cf. quae de hoc Syrus narrat v. 600 sqq. 

Fuit quaedam anus Corinthia 
Hic: huic drachumarum haec argenti mille dederat mutuom. 
Chrem. Quidtum? Syr. Eamortuast: reliquit filiam adulescentulam. 
Ea relicta huic arrabonist pro illo argento. 
quae orania Syrus narrat, qnasi non vera, sed fallaci consilio ab ipso 
et Bacchido ficta (cf. v. 596 sq.). His j'epugnant ea, quae Syrus dicit 
V. 790 sqq. sed illud quod tibi 

Dixi de argonto, quod ista debet Bacchidi, 
Id nunc reddendumst illi: 

Ad liaec Chremes non respondet, quod exspectamus: „Quid? Nonne 
omnia, quae de illa re dixeras, ficta erant?", sed statim ad pecuniara 
deferendam est promptus. Ac ne hanc quidem discrepantiam in Graeca 
fabula fuisse arbitror. 

per totam fabulam non edocemur. Clitiphoni interroganti : 
„Quid eo?" respondet Syrus ina«ia haec v. 336 sq. 

Longumst, Clitipho, 
Si tibi narrem, quam obrem id faciam: uera causa est. 

Quam non vera sit causa, nemo non videt. 

Ac ne de Bacchide quidem orania plana sunt. Haec quo 
modo a Syro domum Cliremetis inducta sit, duobus locis narratur. 
Alter est v. 362 sqq. 

Clit. At hoc demiror, qui tam facile potueris 

Persuadere illi, quae solet quos spemere! 
Syr. In tempore ad eam ueni, quod rerum omniumst 
Primum: nam quendam misere oflFendi ibi militeni 
Eius noctem orantem; haec arte tractabat uinun, 
Ut illius animum cupidum inopia incenderet: 
Eademque ut esset apud te hoc quam gratissumum. 
alter 723 sq. 

Bacch. Satis pol protenie me Syri promissa huc induxerunt, 
Decem minas quas mihi dare pollicitust. 

Duo illi loci adeo non congruunt, ut vix ad eandem mere- 
tricem spectare videantur. 

Ac de protasi haec hactenus; ex reliquis fabulae partibus 
maxime duo loci ad nostram quaestionem pertinere mihi videntur. 
Alter est Act. III sc. 3, ubi mirari licet, quam non praestet 
Menedemo Chreraes, quod inter eos convenerat v. 494 sqq. 

Mened. Scin quid nunc facere te uolo? 
Chrem. Dic. Mened. Quod sensisti illos mc incipere fallero, 
Id ut maturent facere: cupio illi dare 

Quod uolt, cupio ipsum iam uidere. Chrem. Operam dabo. 
Excogitaverat enim Syrus fallaciam, excogitatam nulla 
causa Chremes repudiat. Interest vero Menedemum quam 
celerrime, non quam callidissime falli. 

Alter locus est act. IV sc. 2, ubi Syrus haec expromit: 
Nisi rae animus fallit, haud multum a me aberit iufortunium. 
Ita Lac re in angustum oppido nunc meae coguntur copiae: 
Nisi aliquid uideo, ne csse amicam hanc gnati resciscat senex. 
Hactonus omnia recta; Antiphila enim agnita fieri non 

potest, quin frjius detegatur. Sed mira sunt, quae sequuntur: 

\ani quod (le argento sperem ant posse postaleni me fallere, 
Xil est: triumpho. si licet me latero tecto abscedere. 
Crucior bolum mihi tantum ereptum tam dcsubito e faucibus. 
Verba enim „boliim tantum ereptum" uisi ad Antiphilam 
referri non possunt. Sed ex Antiphila nondum agnita Syrus 
fructum nequo cepit neque sperare potuit; at agnita virgo ei 
instar magni boli est. Nunc enim demum Chremetis ipsius 
argento emungendi est occasio, quae antea nulla fuerat. Quod 
enim ad Menedemum fallaciam intenderat, intenderat suasore 
Cliremete neque serio in animo habuerat Glitiphoni ab alieno 
sene pecuniam, quam Bacchidi daret, subministrare. Nihil 
igitur videmus, cur Syrus dicere possit „Nam quod de argento 
sperem, nihil est" aut paulo infra: „Eetraham idem illud 
fugitiuom argentum. " 

Nec magna iam calliditate ad senem per Antiphilam fal- 
lendum opus est; tamen Syrus ita se gerit, quasi difficillima 
ratio sibi sit ineunda, Cf. v. 674 sqq. 

Quid agam? aut quid comminiscar? ratio de integro ineundast mihi: 
Nil tam difficilest, quin quaerendo inuestigari possiet. 
Quid si hoc nunc sic incipiam? nil est. quid sic? tantundem egero. 
At sic opinor: non potest. immo optume. euge habeo optumam. 
Retraham liercle opinor idem ilhid ad me fugitiuom argentum tamen. 

Haec sunt magiia verba de consilio, quod ipsum animo 
paene obtrudatur. Quibus de causis suspicari licet versus 
671 — 678 ex accommodatiore alius alicuius Graecae fabulae loco 
evulsos a Terentio in Heautontimorumenon transpositos esse. 

Eestat ut de nomine fabulae paucis dicam. Hoc a vero 
fabulae argumento alienum est. ^^) Nam senex ille ipse se 
excrucians, quamquam Act. 1 sc. 1 primas partes sustinet, in 
reliquis actibus a ceteris personis obscuratus nullius fere pon- 
deris est ad verum fabulae argumentum evolvendum et ad finem 
perducendum. Summam enim argumenti si feceils, invenies 



^^) Simiiiter C. Venediger 1. c. p. 185 iudicat: ,,Fassen wir das 
gesagte zusammen, so sehen wir, dass dem stUck .... auch der name 
Heautontimorumenos nur zur hiilfte zukomrat.*' 

lioc: Senex superbam suae piudentiae fiduciani ostentans petulan- 
tissime a suo ipsius filio eiusque sevvo fallitur. Eminent 
igitur in fabula Chremes, Clitipho, Syrus; secundas partes 
agunt Menedemus, Olinia, Dromo. 

Sane constat non magnae cui^ae fuisse veteribus poetis de 
nominibus fabularum; plerumque igitur ex ipso nomine coHigi 
non potest, quale sit argumentum, quomodo moratae personae. 
Sed hoc pertinet ad ea nomina, quibus nulla inest singularis 
vis aut significatio. Aliter vero de nomine Heautontimoru- 
menos iudicandum est. Tali enim nomine certam exspectationem 
de fabula, argumento, personis moveri quis est, qui neget? 
Quae exspectalio in Terentiana Heautontimorumeno , etsi initio 
expletur, postea tamen prorsus fallitur. Pro fabula stataria 
enim videmus motoriam, pro argumento leni turbulentum, 
pro patre se cruciante patrem iratum, quod quidem ad primas 
pailes attinet. Quodsi Heautontimorumenos Terentiana ex una 
et simplici Graeca esset facta, non intellegeretur , qua causa 
poeta Graecus moveri potuisset, ut nomen ab ipso argumento 
alienum eligeret; sin autem fabulam Terentianam ex duabus 
Oraecis contaminatam ^^) esse statuimus, facile perspicitur, 
quo modo fieri potuerit, ut fabulae ilhid nomen obtingeret. 
Terentio enim, ut ei mos erat Graecum nomen servare, duo 
nomina praesto erant: alteri Graecae fabulae noraen Heautonti- 
morumenos, alten nescio quod nomen erat. Alterurautrum eli- 
g-endum erat; elegit Terentius nomen Heautontimorumenos, for- 
tasse quod de prima scena et partibus Menedemi bene sperabat. 
Contaminans igitur poeta sine ulla dubitatione et iusta quadam 
causa fecit, quod simplicis fabulae auctori numquam, puto, in 
mentem venisset. 

Haec habui quae dicerem de vestigiis contaminationis ex 
vitiis fabulae Heautontimorumenu exstantibus. 



'^*) Dubito an neniini Veaediger persuaserit dc suo Terentiuni 
Kdimidiam vel potius maiorem partem fabulae dedisse. 



IL Ex prologis quid de ordine fabulanim 

appareat. 

Idem fere quod ante hos septendecim annos Paeckelmann 
(De ordine Terenti fabularum potissimum prologis adliibitis. 
Diss. Halis 1875) tractavit, tractandum mihi proposui, maxime 
quod magni interesse explorari existimabam, soli prologi quae 
indicia de ordine fabularum exhiberent. Testimoniis igitur pro- 
logorum, didascaliarum, Donati, id quod Paeckelmannus fecit, non 
promiscue utar, sed ita in hac quaestione versabor, quasi alia 
ac prologorum testimonia non exstarent. 

Atque ordienda est quaestio a prologi Phormionis versibus 

30—34 

Date operam, adeste aequo animo per silentium, 
Ne simili utamur fortuna, atque usi sumus, 
Quom per tumultum noster grex motus locost, 
Quem actoris uirtus nobis restituit locum 
Bonitasque uostra adiutans atquo aequanimitas. 

Ex his apparet ante Phormionem duas fabulas actas esse,. 
quarum alteram non peractam, alteram maxime actoris virtute 
placitam esse. Ex duabus his priorem HecjTam fuisse pluribus 
ostendere non est opus; quae posterior fuerit, iam quaeramus. 
Ac reputanti bis Terentio fortunam scenicam fuisse adversam 
(Hecyra T et II), bis autem (Heaut. et Hecyr. III) prologi 
partes praeter morem seni domino gregis, qui multum auctoritate 
ac gratia apud populum valebat, datas esse, ex duabus his rebus 
certe inter se cohaerentibus recte efficere mihi videor post 
Hecyrae primam actionem Heautontimorumenon ct post Hecyrae 

secundam actionem eandem fabulam tertium actam esse. Accedit 
quod, quae de virtute actoris in Phormionis prologo dicta sunt, 
optime intelleguntur, si ante Phormionera Heautontimorumenos 
acta est. Ex versibus 9 — 11 enim: 

Quod si intellegeret, quom stetit olim noua, 

Actoris opera magis stetisso quam sua, 

Miniis raulto audacter quam nunc laedit laederet. 

l)erspicitur Terentium adversario, qui fabulam ante Phormionem 
actam vituperaverat ut plausu virtute actoris excitato indignam, 
ita respondisse, ut fabula illa nullo modo defensa adversarium 
commonefaceret, quam multum ipse ille debuisset virtuti actoris. 
Concessit igitur quodammodo Terentius fabulam magis actoris 
quam sua opera stetisse, quod idem apparet ex versu 33 
Quem actoris uirtus nobis restituit locum. 

Heautontimorumenos fabula vero ut vitiis non vacua (cf. 
([uae supra disserui) obiurgandi adversariis, ita actori excellendi 
locum dedit haud exiguum. Efficaciores enim partes quam 
Chrenietis vix umquam Ambivius egit; ac facile credas populum 
illius actoris arte in tantam admirationem plausumque raptum 
esse, ut in fabulae vitiis coniveret. 

Idem Ambivius vel ante ipsius fabulae actionem optime 
de fabula ac poeta meritus est; prologi enim partibus susceptis 
sua facundia et auctoritate impetravit, ut popuhis aequo animo 
per silentium adesset et pernosceret, quid sibi Heautontimoru- 
nienos vellet. 

Ex his non sohim efficitur Heautontimorumenon ante 
Phormionem et post Hecyram (!) actam esse, sed etiam conti- 
nuum ordinem harum trium fabularum nulla alia Terentiana 
fabula inteipellatum esse. An vero credibile est post Hecyram I 
et Hcautontimorumenon aliam aliquam fabulam Terentianam in 
scenam datam esse, in cuius prologo neutrius illarum fabularum 
mentio fieret,^') tum demum Phormionem actam esse cum prologo 



^'') Prologos ambos Hecyrae huc noii pertinere nemo non videt, 
reliqui autera prologi nuUam raentionem Hecyrac aut Hoautont. habent. 

illo, in qiio qiiain contractus (ef. v. 18) fuerit aniraus suus 

post Hecyrae attiouem infelicem, quani diffusus (cf. v. 1 sq. 

et 31 sqq.) post Heautontimoruraenon cum successu actam. tam 

ingenue poeta confitetur, ut illarum duarum fabularum recor- 

dationem memoriamque nulla alius novae fabulae actione 

repressam etiam tunc recentem fuisse eluceat? 

Deinceps ex prologis indagare studebo, quae prima Terent 

fabula fuerit. Ad hanc quaestionem magni interest explorari, 

utrum cum prologo an sine prologo Terentius primara fabulam 

docuerit; quod facile diiudicaveris, si, quae de provincia pro- 

logoi-um sententia Terentio steterit, consideraveris. Haec ex 

prologis plano cognoscitur. Quod enim in Adelphon prologo 

poeta monet „Dehinc ne exspectetis argumentum fabulae", in 

omnibus fabulis valere videmus neque difficile est intellectu, 

cur argiimentum narrare de industria poeta noluerit; quotiens 

enim fabulam docebat, tanta aite eam fecisse sibi conscius erat, 

ut narratio argumenti non modo necessana, sed ne utilis quidem 

esset. Nolebat igitur poeta in prologis argumentum narrare. 

Ita vero de hac re sentientem poetam omnino prologos non 

scribere propositum habuisse vix mireris. Et vero Terentius 

primum quidem sine prologis fabulas in scenam dare statuerat, 

id quod perspicuum est ex Andr. prol. vss. 1 — 3 

Poeta quom primuni animum ad scribendum adpulit, 
Id sibi negoti credidit solum dari, 
Populo ut placerent quas fecisset fabulas. 

Kec minus certum est fecisse Terentium, quod statuerat. 

Hecyrae enim prima actio prologo caruit. ^') Praeterea ex 

Phorm. prol. vss. 12 — 14 



Ceterum iam Liebig (De. prol. Ter. et Plaut. p. 16) miratus est, quod 
ex auctoritate didascaliarum inter Heaut. et Phonnionem Eunuchus inter- 
ponenda esset. 

^^) Nihil video, cur etiam ad priraam Hecyrae actionem prologum 
scriptum esse eumque excidisse credamus, id quod Dziatzko ne tituU 
quidem verbis fide habita vult. Etiam Phil. Fabia (les prologues de 
Terence, Paris 1888) Terentium septem nostros, non phires prologos 

Nunc siquis est, qui hoc dicat aut sic cogitet; 
A^etus si poeta non lacessisset prior, 
Nulhim inuenire prologuni posset nouos. 

apparet poetam ante Phormionem quasdam fabulas. aut certe 
imam, sine prolog-o in scenam dedisse. Perspicuimi igitur est 
primum voluisse Terentium sine prologis fabulas agi. Postea 
autem qua de causa etiam ad prologos scribendos animimi ap- 
pulerit, ipse poeta in Andriae prologo profitetur: 

Nam in prologis scribundis operam abutitur, 
Non qui argumentum nan^et, sed qui maliuoli 
Yeteris poetae maledictis respondeat. 

Maledixerat igitur vetus poeta, respondebat Terentius. 

Quid vero? Num credamus Terentio vel primam fabulam docenti 

causam locumque respondendi fuisse? Minime, nam ignoti homines. 

ut nemini fere admirationi, ita ne obtrectationi quidem esse 

solent: ex successu demum invidia,- gloriae assidua comes, 

nascitur. Verisimilius igltur est, si modo Luscius Terentium 

ante actam primam eius fabulam noverat, veteranum tironem 

naso adunco suspendisse quam dignum eum esse putavisse, cui. 

quamquam ne unam quidem fabulam populo probavisset, ob- 

trectaret. Neque vereor, ne qua notitia inter veterem et novum 

poetam ante primam Terenti fabulam actam fuerit. Ex versibus 

22 et 23 enim prol. Heaut. 

Tum quod maliuolus uetus poeta dietitat. 

Repente ad studium hunc se applicasse musicum 
satis apparet no^i poetae primam fabnlam de improviso veteri 

poetae eiusque asseclis intervenisse. 

lam paucis complectar, quae modo disserui : Noluit Terentius 
prologos soribere; lacessitus demum maledictis adversariorum 
l)rologos scribere coepit. Atqui nullos habuit Terentius adversarios, 
priusquam prima eius labula spectata placuit. Sine prologo ergo 
Terentius primam fabulam docuit. 

scripsisse iudicat, quod (luidem perspexi ex eis, quae A. Engelbrecht in 
illius libri, quem ipsum inspicere non potui, censura bi*eviter exposuit 
(Berl. Phil. Wochenschr. 1890 No. 14 p. 434—436). 

3 

Hoc si verum est, quaestio de priiua fabula instituta iam 
ad finem perducta esse videtur. Una enini Hecyra prologo 
caret. Sed Hecyram non primam fabulam fiiisse ex prologo 
Heautontim., quae fabula Hecyram secuta est, cognoscitur. 
Parum enim intellegeremus, cur poetae, cuius uha fabula' non 
peracta esset, ab adversariis, a quorum opprobriis in Heaut^ 
prologo tantopere se defendit,, obtrectatum esset. . 

Maxime vero ex v. 17 sq. 

Multas contaminosse Graecas, dum facit 
Paucas Latinas 

perspicuum est non unam, sed plures comoedias Heautontimoru- 
meno antecessisse. 

Quodsi utrumque verum est : et fabulam primam sine pro- 
logo actam esse et Hecyram non primam a Terentio scriptam 
esse, quam tandem ex ceteris fabulis, quarum suum quaeque pro- 
logum habeat, primo loco in scenam datam esse censeamus? 
Sane nulla ex reliquis fabulis prologo caret ; sed prologis Hecyrae 
edocemur Terentium etiam fabulis relatis prologos praemisisse. 
Explorandum igitur est, utrum ad novam an ad relatam singuli 
prologi spectent. Ac prologos Adelphon, Phormionis, Heauton- 
timorumenu ad primam quemque actionem pertinere ex ipsa vote 
„novus" cognoscitur; cf. Phorm. prol. „adporto novam'* Adelph. 
,,Eam nos acturi sumus novam" Heaut. ^Vt hibeat scribere 
alias mihique ut discere Xovas expediat." In Eunuchi autem 
l^rologo quamquam poeta voce „novus" non est usus, tamen ex 
versibus 19 — 29 planissime apparet ilhun prologum novam sub- 
secutam esse. 

At in Andriae prologo nec hoc nec illo modo poeta novam 
fabulam indicaTdt. Ex ^iuo suspicari licet prologum non ad 
primam Andriae actionem scriptum esse. Eecte sane Dziatzko 
exposuit non necesse fuisse post pronuntiatum tituhim prologo 
iterum populum edocere novam esse fabulam. Sed quod necesse 
non efat, tamen Terentius fecit in reliquis prologis, in uno 
Andriae prologo non fecit. Hoc eo magis mirum est, quo 

tenaciorein normae sibi propositae vel in minutis rebus poetam 
fuisse cognovimus. Cf. quae de formula transitum efiiciente 
\ydg. 3 et de prologorum extremis versibus p. 17 exposui. 
Ac, quamquam ne hoc quidem necessc erat, in nullo prologo 
poeta non commemoravit fabulae nomen, quod si in uno desset. 
iure miraremur. 

Sed graviora argumenta accedunt. Ex versibus 13 — 16 
enim Andr. prol. 

Quae conuenere in Andriam ex Perinthia 
Fatetur transtulisse atque usum pro suis. 
Id isti uituperant factum atque in eo disputant 
Contaminari non decere fabulas. 

perspicitur adversariorum scientiam de Andriae argumento haud 
ita exiguam fuisse. Quo modo vero fieri potuit, ut adversarii 
novae fabulae tam gnari Terentium vituperarent, priusquam 
primum fabula acta esset? At idem Terentio accidit Adelphos 
ct Eunucho docenti ! Sane vetus poeta per insidias Adelphon 
argumento ex})lorato fabulam nondum actam carpere potuit. 
Sed quis credat bis eadem fallacia Terentium ab adversariis 
oppressum esse? Semel ille quidem incautus fuit, quidni postea 
doctior caverit? Legitimam vero quandam potestatem inspiciendi 
et maledicendi, antequam Eunuchus populo probari posset, 
vetus poeta adeptus est eamque certe invito Terentio. Mirum 
ni hic, quoad poterat, adversarium a simili copia inspiciendi 
exclusit ! Ita , credo , iudicandum est , si post Eunuchum sive 
Adelphos Andria acta est. Sin autem Andria prior fabula 
fuit, vel multo veri dissimilius est Terentium bis eadem fallacia 
ab adversariis oppressum esse. An putas Terentium insidias 
primum sibi structas silentio praeterisse, iteratas demum 
stomachose commemoravisse idque ita, ut minime iteratas signi- 
ficaret? 

Gravissimo autem argumento est, quod poeta, postquam 
V. 24 populum oravit, ut animum attenderet, non ut pernosceret, 
quid sibi Andria vellet, scd ut rem cognosceret i. e. contro- 



•> « 

versiam de contamiiiatione ab adversariis illatam diiudicaret, 
prologiim sic terminat: 

Vt pernoscatis, ecquid spei sit relieuom: 
Posthac quas faciet de integro comoedias, 
Spectandae an exigendae sint uobis prius. 

Ex quo perspicuum est poetam non de ipsa Andria, sed 
de fabulis, quas posthac de integro facere in animo habebat, 
sollicitum fuisse, Hoc admodum mirum esset. si prima Andriao 
actio illos versus secuta esset, nihil autem habet offensionis, si 
prologus ad relatam ac iam probatam Andriam pertinebat. ^**) 

Eelata autem Andria etiam verbis „de integro" (v. 26) 
significatur; his enim pro adiectivo „novus", quippe quod 
versum non expleret, usus est poeta. V. 26 igitur hoe sibi 
vult: „Posthac quas faciet noVas comoedias". Hoc poetam non 
potuisse dieere consentaneum est nisi ita, ut contrarium quod- 
dam (scil. voci ,,novas" oppositum) animo ipsius et spectatoribus 
obversaretur; neque alia contraria res cogitari potest nisi „relata 
Andria." Finis igitur prologi sic accipiendus est: „Postquam 
relatam Andriam spectaveritis et rem cognoveritis, scietis, quid 
de poeta in posterum sperare possitis; eodem enim, quo in hac 
relata, posthac in fabulis, quas de integro i. e. novas faciet, 
contaminationis artificio utetur." 

lam satis apparet poetam, ut coutroversia de contaminatione 
orta dirimeretur, Andriam fabulam iam spectatam ac probatam 
referendam curavisse, ad quam demum actionem pi^olognm, qui 



*^) Cf. A. Spengel, Andriae ed. II 1888 p. XI: Es lUsst sich nicht 
ieugnen, dass so (scil. wenn der Prolog zu einer spilteren AuffUhrung 
gehOrte) die Scblussworte V. 24 — 27 an Nattlrlichkeit gewinnen. Denn 
der Dichter bittet hier nicht, wie man zunachst erwarten soUte, um 
gUnstige Aufnahrae dieses Stttckes (vgl. den Schluss des Prologs 
zum Eunuchus: 

Date operam, cum silentio aninimn attendite, 

Ut pemoscatis, quid sibi Eunuchus uelit), 
.sondem ura Aufmunt<*.rung fUr die Zukunft, um beistimraendes Urteil 
tiber die Art seiner poetischen Thatigkoit. 

in libris Andriae antecedit, scripsit. (Cf. etiaiu annotatio 20). 
Primum igitur Andria sine prologo acta est. Ex hoo et ex eis, 
quae supra demonstrata sunt, sequitur, ut primam fabulam Te- 
rentius scripserit Andriam. 

lam vero inquirendum est Andiiam quae fabula secuta sit. 
Huic quaestioni tres fabulae reliquae sunt: Hecyra, Eunuclius. 
Adelphoe: ex quibus Hecyra ob id ipsum secei-nenda est, quod 
sine prologo acta est. Quando enim Terentium ab adversariis 
vehementius eriminibus vexatum esse arbitreris quam post pri- 
mam eius fabulam praetcr opinionem illorum j^rospero successu 
actam? quando poetae magis necesse fuisse censeas maledictis 
adversariorum respondere quam iterum fabulam docturo? Secun- 
dam igitur fabulam prologo non caruisse pro certo habeo. — 
Ac ne Eunuchus quidem fabula secunda fuit, siquidem „existu- 
mauit" perfectum (prol. v. 5), quod Bembinus aliique libri ex- 
hibent, recte se habet^'^): ex quo perspicitur iam in priore 
aliquo Terenti prologo inclementius in aliquem dictum esse. 
Accedit quod in Eunuchi prologo nihil de hominibus nobilibus 
commemoratur, quorum ingenio fretum Terentium repente ad 
studium musicum se applicasse adversarii insimulaverant, quae 
insimulatio prima certe divulgata in primo prologo Terentio re- 
pellenda fuit.-^) — At in Adelphon prologo poeta plane atque 
eleganter illud crimen redarguit. (Of. quae supra p. 14 sq. 
disserui.) Praeterea in Adelphon prologo nihil invenitur, ex quo 
priorem iam aliquem prologum a poeta scriptum esse suspiceris ; 
immo talis apparet, qualem primum prologum expectaveris. Sic 



^'') Etiam Donatum „existumauit" in libris invenisse verisimillimuni 
est, nam „existumat**, quae forma versui obstat, eum legisse et firma&se 
incredibile est; qua de causa quod Donatus ad hunc locum adnotat: 
„existumat" pro „existumauit" cum Vahlenio sic mutandum esse arbitror: 
„existumauit" pro „existumat". 

-^) Eodem hoc argumento contra eos uti licet, qui Andriae prolo- 
gum ad primam aetionem pertinere vohmt; nam no in hoc qiiidem de illo 
crimine mentio lit. 

enini incipit : „Postquam poetae sensit scriptiu'am suam ab ini- 
(juis obseruari*'; aptissime „sensit" in primo prologo dictum est, 
in posteriore aliquo mirum esset. Atque in Adelpb. prologo 
uno ab ,.iniquis-*, ^aduersariis'* „maliuolis'', non a „uetere 
poeta", ut in ceteris, Terentius se defendit. Minime mirum id 
quidem I Senserat enim Terentius ab bominibus malivolis 
sibi obtrectari, sed ignorabat aut parum certo sciebat 
veterem j^oetam principem esse adversariorum, id quod postea 
demum cogno^it. Praeterea magni momenti est hoc. Poetam 
primum prologum scribentem fugere non poterat prologum 
suum non talem esse, quales populus audire consuevisset. 
Monendi igitur erant ei, qui spectabant, ne argumentum fabu- 
lae aut titulum exspectarent. Et vero poeta dicit v. 26: 
.,Dehinc ne exspectetis argumentum fabulae.*' 

Item de titulo tecte monet tribus illis versibus, quos ex 
Heaut. prologo in Adelph. prologum restituendos esse supra 
ostendi. Quod quo facilius perspicias, tituli initium pronuntiati 
iuxta versus prologi ponam: 

Titulus Prologus 

(Agetur) Noua Nouam esse ostendi 

Adelphoe et quae esset 

Terenti nune qui scripserit 

Graeca Menandru Et quoia Graeca sit. 

Hoc modo de titulo paulo ante pronuntiato admoniti spectatores 
non potuerunt non intellegere, cur nomina in prologo indicare 
non esse necesse poeta existimaret. — Hinc efficitur, ut 
Adelphon prologus primus ex prologis scriptus sit, fabula ipsa 
autem Adelphoe secunda loco acta sit. 

Proximum est, ut de Eunucho quaeratur. Haec fabula, 
si recte supra de continuo ordine fabularum Hecyrae, Heautont., 
Phormionis disputavi, aut ante Hecyram, i. e. tertio loco, aut 
post Phormionem, i. e. sexto loco, acta est. Tertius locufc^ 

nullis, ni fallor, indiciis aut argumentis , quae quidem ex pro- 
logis eruantur, probari potest, sextum locum defendere studebo 
hac ratiocinatione : 

Heeyrae prior prologus diversus a ceteris est; nam octo 
tantum versibus nihil aliud populo indicatur nisi poetam lueri 
causa Hecyram pro nova agi quam referii maluisse. Eia con- 
lidentiam illam poetae, qui non satis habuerit fabulam macula 
quadam aspersam iterum referre, sed iterum vendere pro nova 
ausus sit: qui blanda ad benevolentiam populi captandam verba 
fastidiverit, quin etiam conviciis (cf. v. 4 ,,populus stupidus'') 
bilem populo commovere non sit veritus ! Ex his omnibus poetam 
inaudito successu elatum cognoscas; nec iam in Hecyrae pro- 
logo offendas, si brevi ante Eunuchum actam esse concesseris, 
quam fabulam ingentem plausum populo movisse et meruisse 
pretium quantum nullam antea cuiusquam comoediam traditum 
est. Enimvero post tantum suceessum poeta potuit confidentius 
se gerere, potuit suo iure queri, quod populus funambulum ipsi 
])raetulisset, potuit gestire iterum nummum in loculos de- 
mittere, potuit gloriose de se praedicare: 

Alias cognostis eius: quaeso haiic noscite. 

Restat ut de illa Andriae actione dicam, ad quam prologus 
pertinet. Hunc ante Heautontimorumenon scriptum esse ex eo 
apparere mihi videtur, quod in Andriae prologo vox contaminandi 
explanatur, at in Heaut. prologo ita commemoratur, ut poetam 
spectatores iam scire, quid illa vox significaret, confisum esse 
colligas, itemque illi boni, quos auctores se habere poeta pro- 
fitetur, nominatim proferuntur in Andriae prologo, at in Heaut. 
prologo, quasi id non iam esset necesse, non uominantur. Quodsi 
de continuo ordine fabularum Hecyrae, Heaut., Phormionis ac 
de Adelphon prologo recte disserui, sequitur, ut Andria cum 
prologo inter Adelphos et Hecyram relata sit. 

Ex prologis igitur eruisse inihi videor fabularum Terentia- 
iiarum ordinem hunc: 

I Audria (I) sine prologo 
II Adelphoe 

Andria (II) eum prologo 

III Hecyra I sine prologo 

IV Heautontimorumenos 
V Phormio 

VI Eunuehus 
Hecyra (II) 
Hecyra (III). 




Vita. 



Ernestus Herrmanowski a. d. XIV Kal. Aiig*. a. h. s. LVIII 
Saalfeldae, in oppidulo Borussiae Orientalis provinciae, natus 
sum patre Guilelrao matre Augusta e gente Kaiioth. Fidei 
addictus sum evangelicae. Litterarum elementis domi imbutus 
anno h. s. LXVIII Elbingae, in quam urbem parentes migra- 
verant, gymnasium, quod sub auepiciis Adolphi Benecke ilorebat, 
adii et usque ad tempus paschale anni h. s. LXXVII frequen- 
tavi. Quo tempore maturitatis aeademicae testimonium adeptus 
Berolinum me contuli, ut philologiae operam darem. Quare per 
oeto semestria scholis interfui horum virorum do(ttissimorum : 
Curtius, Vahlen, Kirchhoff, Tobler, Scherer, HUbner, Moramsen, 
Zeller, Harms, von Treitschke. Tum Berolini examine pro 
facultate docendi sustento et instituendi tirocinio annuo in 
gymnasio Coloniensi peracto nunc iu gymnasio Regiurbano 
munere docendi fungor. 

Omnibus illis viris optime de me meritis summas gratias 
ago semperque habebo. 

